Havneby

Havneby er også en by på den danske øya Rømø.
mini|Et containerskip på havna i Rotterdam, Europas største havneby målt i mengden gods som fraktes i konteinere. 
En havneby er en by med havn. Havnebyer skiller seg fra steder uten kai for skip på grunn av den stadige ut- og inntransport av mennesker og varer.

 Stapelretten 
Fra middelalderen eksisterte stapelretten i noen områder i Europa inntil den ble avskaffet av Wienerkongressen i 1815. Den innebar at varer som hadde blitt transportert til en by, ikke kunne transporteres videre før det hadde gått en viss tid. Handelen med eksotiske produkter gjorde at havnebyer kunne utvikle store varelagre.

 Utveksling av informasjon  
Før utviklingen av moderne kommunikasjonsteknologi skjedde også utveksling av informasjon over lengre avstander i stor grad gjennom havnebyer. Havnebyer er fortsatt en inngangsport for produkter som kaffe, bananer, biler og andre varer som er fraktet langt, men varer kan nå også fraktes med lastebil, tog eller fly. Tidligere tiders viktige utenlandske besøkende kommuniserer nå i stedet per telefon og via e-post eller andre elektroniske metoder. 

 Havnebyer 
Noen innlandsbyer uten egen havn bygde sine egne havner på kysten eller ved ei elv i nærheten, som deretter kunne utvikle seg videre som selvstendige byer. Ostia Antica, ved munningen av Tiber, var havnebyen til antikkens Roma og var ifølge legenden grunnlagt av Ancus Marcius, Romas fjerde konge. Etter Romerrikets fall forfalt Ostia, og byen ble forlatt på 800-tallet. På samme måte ble Pireus havnebyen til Athen. Etter hvert vokste disse byene sammen. 

Europeiske hovedsteder som også er kjent som havnebyer er Lisboa, Amsterdam og København. De største havnebyene i Europa målt i mengden konteinergods som fraktes, er Rotterdam og Antwerpen, mens Shanghai, Singapore og Shenzhen er de største i verden.Verdens 110 største containerhavner. Moderne transport. Besøkt 23. november 2021.

Messina og Reggio di Calabria er de to mest trafikkerte havnebyene i EU/EØS når det gjelder antall ferjepassasjerer.Maritime passenger statistics . Eurostat. Besøkt 23. november 2021. 

Cruiseskip trafikkerer også til havnebyer, men også til steder med havn som ikke er byer. De mest trafikkerte havnebyene i antall anløp med cruiseskip i Norge er Bergen (332 anløp i 2018), Stavanger (187), Ålesund (165), Tromsø (114) og Oslo (100).Cruisetrafikk til norske havner - oversikt, utvikling og prognoser 2018–2060. Transportøkonomisk institutt. Besøkt 23. november 2021.

Den Helder i Nederland og Portsmouth i England er eksempler på byer med en marinehavn. 

 Se også 
Frihavn
Fiskevær
Skipshandler

 Referanser